Ariarne Titmus

Ariarne Elizabeth Titmus (2000-yil 7-sentyabrda tugʻilgan) – avstraliyalik suzuvchi. U ayollar oʻrtasida 200 va 400 metrga erkin usulda suzish boʻyicha amaldagi Olimpiya chempioni boʻlib, 2020-yilgi Yozgi Olimpiada oʻyinlarida 200 metrga erkin suzish boʻyicha jahon rekordini oʻrnatgan. 2024-yilgi Yozgi Olimpiada oʻyinlarida 400 metrga erkin usulda suzish musobaqalarida oltin medalni qoʻlga kiritgan. 2019 va 2020-yillarda u Xalqaro suzish ligasida Cali Condors klubi vakili sifatida ishtirok etgan.

 Hayoti 
2015-yilda Titmus va uning oilasi taʼlim olish imkoniyatlari yaxshi boʻlganligi uchun Tasmaniyadan Kvinslendga koʻchib oʻtishgan. U Launcestondagi Saint-Patrick kolleji va Brisbendagi Saint-Peter Lyuteran kollejida oʻqigan. Ariarne Titmus birinchi boʻlib Launceston dam olish va suv markazida suzuvchi sifatida mashgʻulotlarini boshlagan. Titmusga undan avval Stephanie Rice va Leisel Jonesni tarbiyalagan Dean Boxall murabbiylik qilgan{{Cite web|date=26 July 2021|title=Meet Dean Boxall, the 'rock starʼ swim coach whose Olympics celebration went viral|url=http://www.theguardian.com/sport/2021/jul/27/meet-dean-boxall-the-rock-star-swim-coach-whose-olympics-celebration-went-viral%7Caccess-date=}.

 Faoliyati 
Avgust oyida Gavayida (AQSh) boʻlib oʻtgan 2016-yilgi oʻsmirlar oʻrtasida suzish boʻyicha oʻtkazilgan chempionatning estafeta yoʻnalishida Titmus 4 × 200 metrga erkin usulda suzish musobaqasida 2:00.13 lik natijasi bilan jamoasining kumush medalni qoʻlga kiritishiga hissa qoʻshgan (umumiy final vaqti 8:05.43). 400 metrga erkin usulda suzishda 4:09.81 natija bilan bronza medalini qoʻlga kiritgan va oltin medal sohibi xitoylik Li Bingjiedan 2.29 soniyaga ortda qolganHy-Tek (27 August 2016). .

Ariarne Titmus 2017-yilgi suv sporti boʻyicha jahon chempionatida ayollar oʻrtasida 200 metrga erkin usulda suzish bahslarida ishtirok etib, 17-oʻrinni egallagan.

2018-yilgi Hamdoʻstlik oʻyinlarida Titmus uchta oltin medalni qoʻlga kiritgan. Jumladan, 400 metrga erkin usulda, 800 metrga va 4 x 200 metrga erkin usulda estafeta usulda suzish musobaqalarida gʻolib boʻlgan. 200 metrga erkin usulda suzish bahslarida ham kumush medalni qoʻlga kiritgan.

2018-yilning 14-dekabrida Titmus yangi jahon rekordini oʻrnatgan va 2018-yilgi FINA jahon chempionatining 400 metrga qisqa masofaga erkin usulda suzish boʻyicha ayollar musobaqasida 3:53,92 lik natija bilan Wang Jianjiahe tomonidan ikki oy avval oʻrnatilgan rekordidan 0,05 soniyaga yaxshiroq koʻrsatkich namoyish etib, oltin medalni qoʻlga kiritgan. U ushbu musobaqada 200 metrga erkin usulda suzish bahslarida navbatdagi oltin medal va estafeta bahslarida ikkita bronza medalini qoʻlga kiritgan.

Ariarne Titmus Janubiy Koreyaning Kvanju shahrida boʻlib oʻtgan 2019-yilgi suv sporti boʻyicha jahon chempionatida Avstraliya shaʼnini himoya qilish uchun tayyorlangan 27 nafar suzuvchilardan biri boʻlgan. Ayollar oʻrtasida 400 metrga erkin usulda suzishning saralash bahslarida ikkinchi oʻrinni egallaganidan soʻng, yakunda oltin medalni qoʻlga kiritgan. Titmus finalda amerikalik suzuvchi Ketie Ledekydan toʻliq soniya ustunlikni koʻrsatgan va 3:58,76 lik natija bilan Okeaniya rekordini yangilagan. 4 × 200 metrga erkin usulda suzish estafeta bahslarida Avstraliya terma jamoasi 7:41,50 lik natija bilan jahon rekordini oʻrnatgan, birinchi bosqichda Ariarne Titmus suzganFINA 4x200m Freestyle relay results. .

2019-yilning dekabr oyida Titmus Nevada shtati Las-Vegas shahrida boʻlib oʻtgan final oʻyinida uchinchi oʻrinni egallagan. U Cali Condors klubi vakillari orasida, Xalqaro suzish ligasining aʼzoligini qoʻlga kiritgan birinchi suzuvchi boʻlgan. Titmus 400 metrga erkin usulda suzish boʻyicha mavsum davomida bir necha bor gʻoliblikni qoʻlga kiritgan.

2021-yilda Ariarne Titmus 2020-yilgi Tokio yozgi Olimpiya oʻyinlarida Avstraliya nomidan qatnashib, ikkita oltin medalni qoʻlga kiritgan. 400 metrga erkin usulda suzish boʻyicha final bahsida 3:56,69 lik natija qayd etib, jahon rekordchisi Ledeckyni bir soniyadan kamroq vaqtga ortda qoldirgan. 200 metrga erkin usulda suzish boʻyicha finalda 1:53,50 lik natija bilan yangi Olimpiya rekordini oʻrnatgan. Ariarne Titmus poyganing katta qismida gonkonglik Siobhan Haugheydan ortda qolgan, soʻnggi turda oʻz holatini yaxshilashga muvaffaq boʻlgan. Titmus 800 metrga erkin usulda suzish boʻyicha finalda kumush medalni qoʻlga kiritib, Katie Ledeckydan 1,26 soniyaga ortda qolgan. Ariarne Titmus shuningdek, 4 × 200 metrga ayollar oʻrtasida erkin usulda suzish boʻyicha estafeta bahslarida bronza medalini qoʻlga kiritgan. Bu bahsda uning jamoasi Xitoy va AQShni ortda qoldirgan.

May oyida oʻtkazilgan suzish boʻyicha 2022-yilgi Avstraliya chempionatida Titmus 400 metrga erkin usulda suzish bahslarida 3:56.40 lik natija bilan yangi jahon rekordini oʻrnatgan va Katie Ledecky tomonidan oʻrnatilgan avvalgi rekordni (3:56.46) yangilaganHanson, Ian (22 May 2022). Li, Yanyan (22 May 2022). OlympicTalk (22 May 2022). . Uning boshqa bir jahon rekordi 2023-yil Summer McIntosh tomonidan 2023-yilgi suv sporti boʻyicha Jahon chempionatida qayd etgan 3:55.38 lik koʻrsatkichi bilan yangilangan.

2024-yil iyun oyida Avstraliyada suzish boʻyicha oʻtkazilgan sinovlarda Ariarne Titmus 200 metrlik uzoq masofaga erkin usulda suzish boʻyicha 1:52.23 lik natija bilan yangi jahon rekordini oʻrnatgan va 2023-yilda Mollie O'Callaghan tomonidan oʻrnatilgan 1:52.85 lik rekord natijani yangilagan.

Parij-2024 Olimpiadasida Ariarne Titmus ayollar oʻrtasida 400 metrga erkin usulda suzish bahslarida kanadalik Summer McIntosh va amerikalik Katie Ledeckyni ortda qoldirib, oltin medalni qoʻlga kiritgan.

 Katta chempionatlardagi natijalar 
Tadbir200 erkin usulda suzish400 erkin usulda suzish800 erkin usulda suzish4 × 50 erkin usulda suzish4 × 200 erkin usulda suzish4 × 100 aralashPACJ 201665WC 201717414CG 2018PAC 2018SCW 2018DNSDQWC 2019OG 2021CG 2022WC 2023OG 2024

 Eng yaxshi vaqt koʻrsatkichlari 

 Uzoq masofaga suzish (50 m basseyn) 
Tadbir Vaqt Musobaqa nomi Manzil Sana Eslatmalar 50 m erkin uslubda 26.13 2018-yilgi Pan-Tinch okeani chempionati Tokio, Yaponiya 2018-yil 12-avgust 100 m erkin uslubda 53.68 2022-yilgi suzish boʻyicha Avstraliya chempionati Adelaida, Avstraliya 2022-yil 18-may 200 m erkin uslubda 1:52.23 2024-yilgi Avstraliyada suzish boʻyicha Olimpiya oʻyinlari Brisben, Avstraliya 2024-yil 12-iyun WR 400 m erkin uslubda 3:55.38 2023-yilgi suv sporti boʻyicha jahon chempionati Fukuoka, Yaponiya 2023-yil 23-iyul WR 800 m erkin uslubda 8:13.59 2022-yilgi Hamdoʻstlik oʻyinlari Birmingem, Angliya 2-avgust 2022-yil OC 1500 m erkin uslubda 16:09.87 2018-yilgi Avstraliya Pan-Tinch okeani chempionati sinovlari Adelaida, Avstraliya 2018-yil 30-iyun 400 m individual aralash 4:46.61 2018-yilgi Avstraliya Pan-Tinch okeani chempionati sinovlari Adelaida, Avstraliya 2018-yil 1-iyul

 Qisqa masofaga suzish (25 m basseyn) 
Tadbir Vaqt Musobaqa nomi Manzil Sana Eslatmalar 50 m erkin uslubda 26.43 2018-yilgi jahon chempionati (25 m) Xanchjou, Xitoy 2018-yil 15-dekabr 100 m erkin uslubda 53.32 2019-yilgi Xalqaro suzish ligasi – Final Las-Vegas, Amerika Qoʻshma Shtatlari 2019-yil 20-dekabr 200 m erkin uslubda 1:51.38 2018-yilgi jahon chempionati (25 m) Xanchjou, Xitoy 2018-yil 11-dekabr CR, OC 400 m erkin uslubda 3:53.92 2018-yilgi jahon chempionati (25 m) Xanchjou, Xitoy 2018-yil 14-dekabr Sobiq WR 800 m erkin uslubda 8:13.41 Suzish boʻyicha Avstraliya chempionati 2018 (25 m) Melburn, Avstraliya 2018-yil 25-oktyabr
 
 Uzoq masofaga suzish 
No.TadbirVaqtMusobaqa nomiManzilSanaDarajaRef14x200 m erkin uslubda estafeta7:41.502019-yilgi suv sporti boʻyicha jahon chempionatiKvanju, Janubiy Koreya25-iyul 2019-yilSobiq2400 m erkin uslubda suzish3:56.402022-yilgi suzish boʻyicha Avstraliya chempionatiAdelaida, Avstraliya22-may 2022-yilSobiqHanson, Ian (22 May 2022). Li, Yanyan (22 May 2022). OlympicTalk (22 May 2022). 34x200 m erkin uslubda estafeta7:39.292022-yilgi Hamdoʻstlik oʻyinlariBirmingem, Birlashgan Qirollik31-iyul 2022-yilSobiq4400 m erkin uslubda suzish3:55.382023-yilgi suv sporti boʻyicha jahon chempionatiFukuoka, Yaponiya23 July 2023Hozirgi54x200 m erkin uslubda estafeta7:37.502023-yilgi suv sporti boʻyicha jahon chempionatiFukuoka, Yaponiya27-iyul 2023-yilHozirgi6200 m erkin uslubda suzish1:52.232024-yilgi Avstraliyada oʻtkazilgan suzish boʻyicha sinovlarBrisben, Avstraliya12-iyun 2024-yilHozirgi

 Qisqa masofaga suzish 
Yoʻq. Tadbir Vaqt Musobaqa nomi Manzil Sana Holat Ref 1 400 m erkin uslubda 3:53.92 2018 yilgi jahon chempionati (25 m) Xanchjou, Xitoy 2018 yil 14 dekabr Sobiq 

 Olimpiya rekordlari 

 Uzoq masofaga suzish 
Yoʻq. Tadbir Vaqt Musobaqa nomi Manzil Sana Holat Ref 1 200 m erkin uslubda 1:53.50 2020 Yozgi Olimpiya oʻyinlari Tokio, Yaponiya 28 iyul 2021 yil Hozirgi 

 Mukofot va unvonlar 

 Suzish Avstraliya, yil suzuvchisi: 2019-yilClark, Laine (25 November 2019). 
 Suzish Avstraliya, yilning qisqa masofaga suzuvchisi: 2019-yil
 Suzish Avstraliya, Patron mukofoti: 2019-yil
 Suzuvchilar, Top 100ligi (ayollar): 2021-yil (10-oʻrin)Ortegon, Karl (16 February 2021). , 2022-yil (3-oʻrin)Sutherland, James (21 January 2022). 
 Olympics.com, Top 5 unutilmas lahzalar: 2020-yozgi Olimpiya oʻyinlarida suzish (1-oʻrin)„What we learned: Swimming wrap-up from the Tokyo 2020 Olympics“. 
 Avstraliya ordeni, 2022-yil
 Laureus Jahon Sport mukofotiga nomzod: 2022-yilHamann, Michael (2 February 2022). 
 Yana qarang 

 Suzish boʻyicha Olimpiya oʻyinlari sovrindorlari roʻyxati (ayollar)

 

Turkum:2024-yilgi Yozgi Olimpiada oʻyinlarida medal sohiblari
Turkum:2024-yilgi Yozgi Olimpiada oʻyinlaridagi suzuvchilar
Turkum:2020-yilgi Yozgi Olimpiada oʻyinlaridagi suzuvchilar
Turkum:2020-yilgi Yozgi Olimpiada oʻyinlarida medal sohiblari
Turkum:Yashayotgan insonlar
Turkum:2000-yilda tugʻilganlar
Turkum:Avstraliyalik Olimpida qatnashchilari
Turkum:Avstraliyalik Olimpiada oltin medal sohiblari
Turkum:Tasmaniyalik sportchilar